stanford-oval/wikipedia huggingface dataset:
Kaunis eläin

| Kaunis eläin Kauko Röyhkä |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Tuottaja(t): Ari Vaahtera
 Tyylilaji: Poprock
 Kesto: 57.59
 Levy-yhtiö: EMI/Herodes
Kauko Röyhkän muut julkaisut
| Jumalan lahja 1993 | Kaunis eläin 1994 | Akti 1995 |
Kaunis eläin on suomalaisen muusikon Kauko Röyhkän järjestyksessään 15. albumi. Se julkaistiin vuonna 1994.
Kappaleet

Sävellykset ja sanoitukset Kauko Röyhkä. Sovitukset Röyhkä/Vikkula/Vaahtera/Kling.
Mun täytyy elää tällaisena – 3.23
Tyttö ja moottoripyörä – 3.06
Kaunis eläin – 3.20
Tunnen sinut – 3.25
Jos – 4.07
Mikä sä oot arvosteleen mua? – 3.30
Pyhä kaupunki – 4.24
Mies jolla on maine – 4.21
Sanat – 2.37
Suuren isän idioottipoika – 4.33
Hospodar jouluna – 6.17
Silvia – 4.32
Helena – 4.04
Rauno rokkaa – 3.14
Nuo Keskellä olevat – 2.59
Tekijät > Muusikot

Kauko Röyhkä - laulu
Timo Vikkula - kitara
Ari Vaahtera - basso, syntetisaattori
Tero Kling - rummut
Tekijät > Muuta

Tuotanto: Ari Vaahtera
Vastaanotto

Rumba-lehden Samuli Knuuti mukaan albumi on edeltäjäänsä Jumalan lahjaa perinteisempi rock-levy perinteisistä rock-teemoista. Tämä tuo mukaan väistämättä parodian makua. Knuutin mielestä albumi on turhan helppo, rutiinitason suoritus. Nimikappale on tarttuva ja etenkin viipyilevämmät kappaleet ”Jos”, ”Hospodar jouluna” ja ”Silvia” kiintoisia.
Ontojoki

| Ontojoki |
| --- | --- |
Alkulähde:  Ontojärvi
Laskupaikka:  Iso-Kiimanen
Maat:  Suomi
Pituus:  10 km
Ontojoki on Sotkamon ja Kuhmon alueilla sijaitseva Oulujoen vesistöön kuuluva joki. Se laskee Ontojärvestä Isoon-Kiimaseen ja on pituudeltaan 10 kilometriä. Jokeen on rakennettu kaksi vesivoimalaa, Katerma ja Kallioinen.
Ontojoen ja kantatie 76:n varrella sijaitsee Ontojoen kylä.
Vesistörakentamisen vaikutuksena Ontojoki on luokiteltu voimakkaasti rakennetuksi. 1900-luvun alussa Ontojoen suulla oli uittotukkien erottelupaikka, jossa puut jaettiin ne ostaneille yhtiöille.
OK! (aikakauslehti)

| OK! |
| --- | --- |

Lehtityyppi:  Aikakauslehti
Aihealue:  Julkisuuden henkilöt
Kustantaja:  Northern & Shell
Perustettu:  Ei tietoa
Kotimaa:  Iso-Britannia, Yhdysvallat/Kanada, Meksiko, Lähi-itä, Australia, Venäjä, Malesia
Ilmestymistiheys:  Viikoittain
Kieli:  Englanti
Aiheesta muualla
Brittiläinen painos Australialainen painos Yhdysvaltalainen painos
OK! on brittiläinen viikoittainen aikakauslehti, joka on erikoistunut kertomaan julkisuuden henkilöiden elämästä. Vuonna 2005 lehdestä lanseerattiin yhdysvaltalainen versio, jonka seurauksena intialainen painos toukokuussa 2006, espanjankielinen versio Meksikossa vuonna 2006 ja bulgarialainen versio vuonna 2007.
Vuonna 2005 lehti sai 1 033 156 englannin puntaa oikeudenkäynnin tuloksena. Lehdellä oli yksinoikeus julkaista kuvat Catherine Zeta-Jonesin ja Michael Douglasin häistä, mutta sen kilpailija Hello! julkaisi myös kuvat. Juttu vietiin kuitenkin myöhemmin hovioikeuteen ja OK! menetti vahingonkorvaukset.
Häät

Lehti on suosittu sen näkyvyydestä julkisuuden henkilöiden häissä.
Lokakuussa 2005 kolmet julkkishäät olivat samana päivänä — Jordan ja Peter, Kate Garraway ja Derek Draper sekä Samia Ghadie ja Matthew Smith. Lehti julkaisi kaikista erilliset painokset.
Samoin on tapahtunut Ashley ja Cheryl Colen häissä, kuten myös Christina Aguileran häissä. OK! onnistui hankkimaan kuvia myös Tony Parkerin ja Eva Longorian häistä.
Muut häät, jotka OK! on uutisoinut, ovat:
Natasha Hamilton ja Riad Erraji (marraskuu 2007)
Kerry Katona ja Mark Croft (helmikuu 2007)
Holly Willoughby ja Dan Baldwin (elokuu 2007)
Steven Gerrard ja Alex Curran (kesäkuu 2007)
John Terry ja Toni Poole (kesäkuu 2007)
Kym Marsh ja Jack Ryder (elokuu 2002)
Melanie Brown ja Jimmy Gulzar (syyskuu 1998)
Wayne Rooney ja Coleen McLoughlin (kesäkuu 2008)
Jack Tweed ja Jade Goody (helmikuu 2009)
Patsy Kensit ja Jeremy Healy (huhtikuu 2009)
Kian Egan ja Jodi Albert (toukokuu 2009)
Samantha Janus ja Mark Womack (toukokuu 2009)
Hilary Duff ja Mike Comrie (elokuu 2010)
John Scott (jääkiekkoilija)

| John Scott |
| --- | --- |

Henkilötiedot
Syntynyt: 26. lokakuuta 1982 (ikä 41) St. Catharines, Ontario, Kanada
Kansalaisuus:   Kanada
Jääkiekkoilija
Lempinimi:  Murdersaurus, Big John Scott
Pelipaikka:  vasen laitahyökkääjä
Maila:  vasen
Pituus:  203 cm
Paino:  116 kg
Seura
Seura:  St. John's IceCaps
Sarja:  AHL
Pelinumero:  20
Pelaajaura
Pääsarjaura:  2006–2016
Aik. seurat:  Minnesota Wild Chicago Blackhawks New York Rangers Buffalo Sabres San Jose Sharks Arizona Coyotes
John Howard Scott (s. 26. lokakuuta 1982 St. Catharines, Ontario, Kanada) on entinen kanadalainen jääkiekkoilija, joka pelasi laitahyökkääjänä mm. NHL-joukkue Montreal Canadiensissa.
Pelaajaura

Scott pelasi uransa alussa neljä vuotta (2002–2006) yliopistojääkiekkoa WCHA-joukkue Michigan Techissä, jossa sai 18 pistettä ja peräti 350 rangaistusminuuttia. Scottia ei varattu NHL:ään, joten yliopistouransa jälkeen Scott siirtyi AHL-joukkue Houston Aerosiin, jossa pelasi kaksi kautta.
Scott siirtyi Minnesota Wildiin kaudella 2008–2009. Kaudella 2009–2010 hän teki ensimmäisen NHL-maalinsa 15. marraskuuta 2009 Carolina Hurricanesin maalivahdille Michael Leightonille, kun Wild hävisi 5–4.
Heinäkuun 1. päivänä 2010 Scott allekirjoitti kahden vuoden sopimuksen Chicago Blackhawksin kanssa. Hän pelasi Chicagossa vuodet 2010–2012 kunnes hänet 27. helmikuuta 2012 kaupattiin New York Rangersiin viidennen kierroksen varausta vastaan. Heinäkuussa 2012 Scott allekirjoitti yhden vuoden sopimuksen Buffalo Sabresin kanssa. Sopimusta jatkettiin keväällä 2013.
31. lokakuuta 2013 Scott sai liigalta seitsemän ottelun pelikiellon taklattuaan viikkoa aiemmin Boston Bruinsin Loui Erikssonia päähän. Joulukuun lopulla 2013 Scott teki uransa toisen maalin Toronto Maple Leafsia vastaan.
Vapaiden markkinoiden auettua heinäkuussa 2014, Scott teki toisena päivänä San Jose Sharksin kanssa yhden vuoden mittaisen sopimuksen. Kauden 2014–2015 aikana Scott sai kahdesti pelikieltoa. Lokakuussa kahden ja joulukuussa neljän ottelun verran.
Yleisö äänesti Scottin kaudella 2015–2016 NHL:n tähdistöotteluun Pacific -divisioonan kapteeniksi. Väitteiden mukaan NHL sekä Scottin joukkue Arizona Coyotes yrittivät estää häntä pelaamasta ottelussa. Hän kuitenkin kieltäytyi vetäytymästä siitä. Arizona kauppasi Scottin ennen tähdistöottelua Montreal Canadiensiin, jossa hänet laitettiin farmiin. Myöhemmin Scottille annettiin kuitenkin lupa pelata tähdistöottelussa Pacificin kapteenina. Pacific voitti turnauksen ja Scott iski kaksi maalia välierässä, jonka seurauksena hänet valittiin turnauksen parhaaksi pelaajaksi.
Ontologinen kategoria

Ontologinen kategoria voi tarkoittaa seuraavia:
kategoria ontologiassa
ontologinen kategoria kognitiivisessa psykologiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ontologinen kategoria”, voi hakea sivunnimihaulla, laajalla sivunnimihaulla tai tekstihaulla.
De Zeven Provinciën -luokka (fregatti)

| De Zeven Provinciën -luokka |
| --- | --- |


Tekniset tiedot
Uppouma:  6 050 t (kuormattu)
Pituus:  144,24 m (kokonaispituus)
Leveys:  18,80 m
Syväys:  5,18 m
Nopeus:  30 solmua
Miehistöä:  202+30
Aseistus
Meritorjunta:  1 × OTO Melara 127 mm/L54 -tykki 2-4 × 12,7 mm Browning M2 2 × neliohjuksista Boeing Harpoon 4 × 324 mm Plessey Mk32 Mod 9 -torpedoputkea 1 × NH-90 -helikopteri
Ilmatorjunta:  1 × Mk 41 VLS -laukaisualusta 1 × Goalkeeper CIWS
De Zeven Provinciën -luokka on Alankomaiden kuninkaallisen laivaston neljän ohjusfregatin muodostama alusluokka.
Taustaa

Alankomaiden, Saksan ja Espanjan tekemä sopimus fregattien valmistamisesta kattoi asealustan, mutta ei asennettavia asejärjestelmiä. Sopimuksen tuloksena syntyi De Zeven Provinciën -luokan lisäksi Navantian Espanjan laivastolle valmistamat Alvaro de Bazan -luokka (F100) ja ARGE F124 -konsortion Saksan laivastolle valmistama Sachsen-luokka.
Suunnittelu

Suunnittelun lähtökohtana oli alusten havaitsemisen vaikeuttaminen ja siten niiden aiheuttamaa tutkakaikua, lämpösäteilyä, melua sekä sähköistä- ja magneettista seurantaa on pyritty estämään. Alusten selviytymiskyky erilaisissa olosuhteissa on korkea.
Suunnittelu > Asejärjestelmä

Luokan alusten taistelunjohtojärjestelmä on Thales Naval Nederlandin toimittama SEWACO XI, joka on paranneltu versio Kortenaer-luokan aluksilla käytössä olleesta SEWACO VIII -järjestelmästä. Rohde & Schwarz on toimittanut alusten viestiliikennejärjestelmän, joka sisältää salatun puhe- ja satelliittiyhteydet (Link 11 ja Link 16).
Alusten tykkiaseistuksena on keulakannelle asennettu OTO Melaran valmistama 127 millimetrin 54 pituuskaliiperin tykki. Aluksella on myös kaksi Thalesin toimittamaa 30 millimetrin Goalkeeper lähitorjuntajärjestelmää, jotka on sijoitettu yläkannelle maston etupuolelle ja toinen perään helikopterikannen yläpuolelle. Lähitorjunnan tukena on vielä kaksi Oerlikonin 20 millimetrin pikatykkiä maston kohdalla kummallakin kyljellä.
Alusten ilmatorjunnan rungon muodostavat Raytheonin ESSM (Evolved Sea Sparrow Missile) -aluetorjuntaohjukset ja Raytheon Standard SM2-MR block IIIA -kohdetorjuntaohjukset, jonka kantama on 70 kilometriä. Kumpikin ohjustyyppi laukaistaan 40 siilon Mk41 pystysuoraan laukaistavalta ohjustenlaukaisualustalta (engl. Vertival Launch System, VLS). Kenttä koostuu viidestä kahdeksan siilon yksiköstä, jotka on sijoitettu etukannelle tykkitornin taakse.
Merimaalien torjunnan rungon muodostavat Boeing Harpoon merimaaliohjukset, jotka on asennettu yläkannelle maston taakse. Sukellusveneidentorjuntaan aluksella on kaksiputkiset Mk32 Mod 9 323 millimetrin torpedoputket kummallakin laidalla hieman keskilaivan takapuolella. Niitä varten aluksella on 24 kappaletta Mk46 Mod 5 torpedoa varastoituna.
Suunnittelu > Elektroniikka

Aluksilla on Thales Naval Nederlandin toimittama D-kaistan SMART L -kaukovalvontatutka sekä X-kaistan APAR ilma- ja merimaalitutka, joka mahdollistaa taistelunjohtamisen. Merimaalitutkaa täydentää I-kaistan Scout LPI-tutka. Aluksella on myös Mk XII omakonetutka.
Kaikuluotaimina on Atlas Elektronikin DSQS-24C runkoon asennettu etsintä- ja tulenjohtokaikuluotain. Aluksilla on omasuojana Thales Defence Sabre sulautettu elektronisensodankäynninjärjestelmä, johon kuuluu 0,5 - 18 GHz valvontajärjestelmä sekä 7,5-18 GHz aktiivinen ECM-järjestelmä.
Suunnittelu > Propulsiojärjestelmä

Alusten CODOG-järjestelmä (engl. Combined Diesel or Gas) koostuu kahdesta erillisestä järjestelmästä. Niissä on kummassakin pääkoneena 18,5 MW:n Rolls-Royce Spey SM1C -kaasuturbiinimoottori sekä risteilykoneena 8,4 MW:n Stork Wärtsilä 16V26 -dieselmoottori. Järjestelmä mahdollistaa 30 solmun huippunopeuden sekä 18 solmun risteilynopeuden, jolla aluksen toimintaetäisyys on 5000 merimailia.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Hr. Ms. De Zeven Provinciën | Royal Schelde, Vlissingen, Alankomaat | 1. syyskuuta 1998 | 8. huhtikuuta 2000 | 26. huhtikuuta 2002 |  |
| Hr. Ms. Tromp | Royal Schelde | 3. syyskuuta 1999 | 7. huhtikuuta 2001 | 14. maaliskuuta 2003 |  |
| Hr. Ms. De Ruyter | Royal Schelde | 1. syyskuuta 2000 | 13. huhtikuuta 2002 | 22. huhtikuuta 2004 |  |
| Hr. Ms. Evertsen | Royal Schelde | 3. syyskuuta 2001 | 19. huhtikuuta 2003 | 10. kesäkuuta 2005 |  |
James Bannatyne

| Henkilötiedot |
| --- | --- | --- |
Syntymäaika: 30. kesäkuuta 1975
Syntymäpaikka: Lower Hutt, Uusi-Seelanti
Pelipaikka: Maalivahti
Pituus: 195 cm
Seura
Seura: Team Wellington
Pelinumero: 23
Junioriseurat
1988-1996: Petone
Seurat
| Vuodet | Seura | O (M) |
| 1996-2000   2000-2001   2001-2003   2005-2006   2006- | Miramar Rangers   Yeading   Football Kingz   Canterbury United   Team Wellington |   24 (0)   4 (0)     25 (1) |
Maajoukkue
| 2001- |  Uusi-Seelanti | 3 (0) |
 Seurajoukkueuran tilastot kattavat vain kansalliset sarjat, päivitetty 23. joulukuuta 2009.  Maajoukkueuran tilastot päivitetty 14. heinäkuuta 2010.
James Bannatyne (s. 30. kesäkuuta 1975 Lower Hutt) on uusiseelantilainen jalkapalloilija, pelipaikaltaan maalivahti. Hän edustaa Team Wellingtonia, jossa hän on pelannut vuodesta 2006 lähtien. Bannatyne pääsi seurassa otsikoihin vuonna 2009 tehtyään maalin maan pääsarjan ottelussa omalta kenttäpuoliskolta lauotussa vapaapotkussa.
Bannatyne ei ole pelannut urallaan paljoa maaotteluita, sillä joukkueen maalilla ovat 2000-luvulla olleet lähinnä Mark Paston ja Glen Moss. Hän on pelannut kolme ottelua, joista ensimmäinen oli vuonna 2001 Cookinsaaria vastaan. Bannatyne on ollut joukkueen kolmosmaalivahtina Pekingin olympialaisissa 2008, maanosaliittojen cupissa 2009 ja MM-kisoissa 2010.
Olli Vainio (runoilija)

Olli Vainio (s. 7. syyskuuta 1988) on kotkalaislähtöinen runoilija ja kirjailija, joka loi esikoisteoksensa Päivänsäteen yhteistyössä valokuvaaja-isänsä Pekka Vainion kanssa. Kirjan kustantaa jyväskyläläinen Kirjakaari. Päivänsäde sai ensipainoksen marraskuussa 2012 ja toinen painos tulee keväällä 2013.
Olli Vainio tekee myös yhteistyötä nurmijärveläisen Mojalan kanssa, jonka käsityönä valmistettuihin sisustustyynyihin on brodeerattu Vainion runoja. Päivänsäde-malliston ensimmäiset tyynyt valmistuivat joulukuussa 2012.
Vuoden 2013 kevään aikana Olli ja Pekka Vainio toteuttavat yhdessä Kirjakaaren kanssa valokuvanäyttelyn, jonka kuvista puolet ovat Päivänsäde-kirjasta. Toinen puolisko on niin ikään Pekka Vainion kuvaamia ja Kirjakaaren Meremme – Itämeri monessa valossa -kirjasta.
Aiheesta muualla

Ollin Facebook-sivu
Päivänsäde verkossa (Arkistoitu – Internet Archive)
Ollin Here We Go -blogi
Ollin Kettuilua-blogi (näkökulmia puheviestinnän opinnoista Jyväskylän yliopistossa)
Ollin Linkedin-profiili
Darzamat

| Darzamat |
| --- | --- |
 Darzamat esiintymässä Metalmania-festivaalilla, 2007
Tiedot
Toiminnassa:  1995–
Tyylilaji:  sinfoninen black metal goottimetalli
Kotipaikka:  Katowice, Puola
Laulukieli:  englanti
Jäsenet:  Nera, laulu   Flauros, laulu   Chris, kitara   Markus, bassokitara  
Levy-yhtiö:  Croon Records, 1996   Faithless Productions, 1999   Avantgarde Music, 2003   Metal Mind Productions, 2004-2007   Massacre Records, 2009-  
Aiheesta muualla
Kotisivut
Infobox OKNimi-testi OK: 
Darzamat on puolalainen sinfonisen black metalin yhtye, joka on perustettu vuonna 1995 Katowicessa Puolassa.
Kokoonpano

Nera – laulu (2003–)
Rafał "Flauros" Góral – laulu (1995–)
Krzysztof "Chris" Michalak – kitara (2001–)
Marek "Markus" Tkocz – bassokitara (sessio, 2009–)
Katarzyna "Kate" Banaszak – laulu (1995–2003)
Szymon Struzek – kitara, bassokitara (1995–2003)
Damian "Daamr" Kowalski – kitara, bassokitara (1998–1999, 2003–2004, 2007)
Patryk "Spectre" Kumór – kosketinsoitin (2003–2008)
Bacchus – bassokitara (2004–2007)
Krystian "Bomba" Bytom – rummut (1997–2003)
Pawel "Paul" Chudzicki – rummut (2002–2003)
Tomasz "Golem" Dańczak – rummut (2003–2006)
Mariusz "Rogol" Prętkiewicz – rummut (session, 2008)
Darkside – rummut (2006–2007, 2009–2010)
Diskografia

Studioalbumit
In the Flames of Black Art (1997,  Faithless Productions; 2002, Metal Mind Productions)
Oniriad (2003,  Avantgarde Music)
Semidevilish (2004,  Metal Mind Productions)
Transkarpatia (2005,  Metal Mind Productions)
Solfernus' Path (2009,  Massacre Records, Spiritual Beast)
A Philosopher at the End of the Universe (2020)
EP:t
In the Opium of Black Veil (1999, Metal Mind Productions Faithless Productions; 2002)
Videografia

Live Profanity (Visiting the Graves of Heretics) (2007,  Metal Mind Productions)
Aiheesta muualla

Darzamat Encyclopaedia Metallumissa (englanniksi)
Onthophagus tabellicornis

| Onthophagus tabellicornis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Scarabaeiformia
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Suku::  Onthophagus
Laji::  tabellicornis
Kaksiosainen nimi
 Onthophagus tabellicornis  (MacLeay, 1864) 
Katso myös
   Onthophagus tabellicornis Wikispeciesissä  
Infobox OKNimi-testi OK: 
Onthophagus tabellicornis on kovakuoriaisten (Coleoptera) lahkoon ja lehtisarvisten (Scarabaeidae) heimoon kuuluva hyönteislaji. Lajin kuvasi tieteelle MacLeay vuonna 1864.
Jeune Afrique

Jeune Afrique on ranskankielinen panafrikkalainen viikoittain ilmestyvä uutisaikakauslehti. Se on perustettu 1960 Tunisissa ja se on sen jälkeen ilmestynyt Pariisissa. Se on luetuin panafrikkalainen aikakauslehti. Vuonna 2014 sen levikki oli 53 475. Se on julkaissut vuodesta 1967 myös kirjoja nimellä Les Éditions du Jaguar.
Vuodesta 2000 Jeune Afrique on julkaissut myös uutisverkkosivustoa.
Historia ja profiili

Jeune Afriquen perustivat Tunisissa 17. lokakuuta 1960 Béchir Ben Yahmed ja toinen tunisialainen intellektuelli. Viikkolehden perustajat muuttivat Pariisiin presidentti Habib Bourguiban kauden ankaran sensuurin vuoksi. Lehden aihepiirejä ovat Afrikan poliittiset, taloudelliset ja kulttuuriset kysymykset, ja paino on ranskankielisessä Afrikassa ja Maghrebissa.
Vuodesta 2000 (numero 2040) alkuvuoteen 2006 (numero 2354) lehti ilmestyi nimellä Jeune Afrique/l’intelligent.
Jeune Afriquea julkaisee Groupe Jeune Afrique, joka julkaisee myös kuukausittain ilmestyvää ranskankielistä lifestylelehteä Afrique Magazine, kaksi kertaa kuussa ilmestyvää ranskankielistä lehteä La Revue ja englanninkielistä kuukausilehteä The Africa Report.
Lehden Pariisin-toimitukseen on hyökätty kahdesti, ensin vuonna 1986 ja toisen kerran tammikuussa 1987. Jälkimmäisestä hyökkäyksestä otti vastuun ranskalainen nationalisti Charles Martel.
Lehti ilmestyy myös Tunisian-painoksena, joka on lakkautettu monta kertaa, kun se on julkaissut maata koskevia arkaluontoisia uutisia. Esimerkiksi heinäkuusta 1984 tammikuuhun 1985 se oli kielletty Tunisiassa. Kesäkuussa 1989 lehti kiellettiin myös Marokossa. Siihen aikaan sen levikki oli Tunisiassa 13 000.
Syyskuussa 2023 Burkina Fason sotilasjuntta määräsi, että verkossa ja painettuina lehtenä julkaistavan Jeune Afriquen julkaisu estetään. Juntta syytti sitä armeijan häpäisemisestä.
Aiheesta muualla

Kuvia tai muita tiedostoja aiheesta Jeune Afrique Wikimedia Commonsissa
Jeune Afrique (ranskaksi)
Overview and circulation figures (englanniksi), (ranskaksi)
Odde Ice Center

| Odde Ice Center> Rakennuksen tiedot |
| --- | --- |
Sijainti:  400 24th Avenue NW Aberdeen, SD 57401
Avattu:  1980
Omistaja:  Aberdeen Hockey Association
Käyttäjät
 Aberdeen Wings (NAHL) 
Katsojakapasiteetti
 1600 
Lisää rakennusartikkeleitaArkkitehtuurin teemasivulla
Odde Ice Center on 1600-paikkainen monitoimihalli Aberdeen kaupungissa, Etelä-Dakotassa. Se on rakennettu vuonna 1980 ja se on North American Hockey Leaguessa pelaavan Aberdeen Wingsin kotihalli.
Oddin sulkijalihas

Oddin sulkijalihas tai Oddin sfinkteri on pohjukaissuolen seinämässä sijaitsevan pohjukaissuolen nystyn sisällä oleva sulkijalihas, joka sulkee tien Vaterin ampullaan. Oddin sulkijalihas sijaitsee hieman sappi- ja haimatiehyen yhtymiskohdan jälkeen, ja se säätelee haiman, maksan ja sappirakon eritteiden laskua pohjukaissuoleen.
Oddin sulkijalihaksessa on yhteisen sulkijan lisäksi oma sulkijalihas sappi- ja haimatiessä.
Sulkijalihas on saanut nimensä italialaisen kirurgin Ruggero Oddin (1864–1913) mukaan. Sulkijalihaksen löysi kuitenkin ensimmäisenä brittiläinen lääkäri Francis Glisson (1597–1677) jo vuonna 1654. Tästä syystä rakenne tunnetaankin joskus myös nimellä Glissonin sulkijalihas.
Oddin sulkijalihas voi kärsiä toimintahäiriöstä. Sulkijan painetta voidaan mitata ERCP-tutkimuksen yhteydessä Oddin sulkijalihaksen manometrialla.
Olivan rauha

Olivan luostarin sali, jossa rauha solmittiin.
Olivan rauha oli yksi Pohjan sodan päättäneistä rauhansopimuksista, jonka allekirjoittivat keisari Leopold I, Brandenburgin vaaliruhtinas Fredrik Vilhelm, Puola-Liettuan kuningas Juhana II Kasimir ja Ruotsin alaikäisen kuninkaan Kaarle XI:n holhoojahallituksen päämies Magnus Gabriel De la Gardie Olivan luostarissa lähellä Danzigia 3. toukokuuta 1660.
Seuraukset

Olivan rauhassa Juhana II Kasimir luopui vaateistaan Ruotsin kruunuun, jonka hänen isänsä Sigismund oli menettänyt 1599. Puola luovutti Ruotsille Liivinmaan ja Riian, jotka olivat olleet ruotsalaisten hallinnassa jo 1620-luvulta. Hohenzollernin suvun vasallisuhde Puolan kuninkaaseen loppui, kun Preussin herttuakunta, jota Brandenburgin vaaliruhtinaat olivat hallinneet lahjoitusmaana, irrotettiin kuninkaan lääninherruudesta. Olivan rauha merkitsi yhdessä Kööpenhaminan ja Kardisin rauhansopimusten kanssa Ruotsin suurvalta-ajan huippukohtaa. Puola-Liettualle Olivan rauha teki mahdolliseksi sotimisen Venäjää vastaan.
Käännös suomeksi
John Westlake

John Westlake Alice Westlaken maalaamana.
John Westlake (1828–1913) oli brittiläinen lakimies ja kansainvälisen oikeuden tutkija. Hän oli asianajaja, sittemmin 1888–1908 kansainvälisen oikeuden professori Cambridgessa ja vuosina 1900–1906 Haagin kansainvälisen välitystuomioistuimen jäsen. Hän julkaisi teokset Treatise on Private International Law ja International Law.
Westlake Suomen puolustajana

Westlake puolusti Suomea vuonna 1900 aikakauslehdessä National Review kirjoituksessa The Case of Finland ja sittemmin varsinkin Times-lehdessä olleissa kirjoituksissa. Lisäksi hän osallistui vuonna 1910 pidettyyn kansainväliseen lakimieskonferenssiin, jonka laatimassa ns. Lontoon julistuksessa vaadittiin Venäjää lopettamaan Suomen autonomian vastustaminen. Hänet kutsuttiin vuonna 1910 Suomen Tiedeseuran kunniajäseneksi.
Joachim Friedrich Reinelt

Joachim Friedrich Reinelt
Joachim Friedrich Reinelt (s. 21. lokakuuta 1936 Nowa Ruda) on saksalainen roomalaiskatolinen piispa. Hänet vihki papiksi Otto Spülbeck 29. kesäkuuta 1961, ja hänet nimitettiin Dresden-Meissenin hiippakunnan johtoon 2. tammikuuta 1988. Piispaksi vihkiminen seurasi 20. helmikuuta. Pääkonsekraattorina toimi Gerhard Schaffran, jota avustivat Bernhard Huhn ja Georg Weinhold.
Reinelt jäi eläkkeelle 20. helmikuuta 2012. Hänelle myönnettiin lokakuussa 2012 Große Bundesverdienstkreuz.
Käännös suomeksi
Joachim Hauer

Joachim Hauer 2015
Joachim Hauer (s. 2. helmikuuta 1991) on norjalainen mäkihyppääjä, joka edustaa Bækkelagets SK -seuraa.
Hauer kilpaili mäkihypyn maailmancupissa ensimmäisen kerran Sapporossa tammikuussa 2014. Ensimmäiset maailmancupin pisteensä hän saavutti Kuusamossa marraskuussa 2014 oltuaan 29:s. Ainoan palkintosijansa hän saavutti Nižni Tagilissa joulukuussa 2015 oltuaan kolmas.
Joachim Hänsel

Walter Georg Joachim Hänsel (3. lokakuuta 1906 Berliini – 7. kesäkuuta 1978 Rauma) oli saksalaissyntyinen suomalainen insinööri ja yritysjohtaja, joka sai teollisuusneuvoksen arvonimen vuonna 1967.
Hänselin vanhemmat olivat pianotaiteilija Georg Hänsel ja musiikinopettaja Anna Baatz ja puoliso vuodesta 1928 Margareta Rautavuori. Hänsel tuli Suomeen 1925 Carl-Gustaf Herlitzin johtaman Turun Porsliinitehdas Oy:n palvelukseen. Hänsel oli mukana perustamassa Naantalissa vuonna 1930 Myllykone Oy:tä ja toimi 1938–1950 yhtiön teknisenä johtajana. Hän sai Suomen kansalaisuuden 1935. Hänsel valmistui Saksassa myllynrakennusinsinööriksi vuonna 1946 ja toimi 1950–1970 Satavehnä Oy:n toimitusjohtajana Raumalla.
Hänsel oli 1946–1953 Naantalin kaupunginhallituksen ja kaupunginvaltuuston jäsen. Hän toimi muun muassa Naantalin kauppaseuran puheenjohtajana, Rauman kauppakamariosaston puheenjohtajana, Tampereen kauppakamarin hallituksessa, Rauman kaupungin teollistamislautakunnan puheenjohtajana sekä Kauppamyllyjen Yhdistyksessä.